മാഞ്ഞത് മലയാളസിനിമയുടെ നെടുമുടിച്ചന്തം മലയാള സിനിമയുടെ നെടുമുടിച്ചന്തമാണ് മാഞ്ഞിരിക്കുന്നത്. കഴിഞ്ഞ നാലരപ്പതിറ്റാണ്ടോളമായി മലയാള സിനിമയുടെ മുഖവും തലയെടുപ്പുമായിരുന്നു നെടുമുടി വേണു. നായകനായും വില്ലനായും സഹനടനായും നിറഞ്ഞുനിന്ന് പ്രണയവും ശൃംഗാരവും ഹാസ്യവും കാര്ക്കശ്യവും വാത്സല്യവുമെല്ലാം ഒരുപോലെ കൈമുതലാക്കിയ പ്രതിഭ. കാലം തീര്ത്ത അരങ്ങില് നിന്നും മായുന്പോഴും മലയാള സിനിമ ചരിത്രത്തില് തിടന്പേറ്റി നിന്ന കൊന്പനായി നെടുമുടി വേണുവിനെ പ്രേക്ഷകര് എന്നും ഓര്ത്തിരിക്കും. മലയാള സിനിമയിലെ ഏറ്റവും പ്രതിഭാധനനായ അഭിനേതാവായ നെടുമുടി വേണുവിനു മലയാള സിനിമാ ചരിത്രത്തോളം തന്നെ പ്രാധാന്യമുണ്ട്. പ്രതിഭകളായ സംവിധായകര്, സൂപ്പര് സ്റ്റാറുകള് എന്നിവര് തുടങ്ങി ന്യൂജന് താരങ്ങള്ക്കൊപ്പം വരെ നെടുമുടി മത്സരിച്ചഭിനയിച്ചു. ആലപ്പുഴ ജില്ലയിലെ നെടുമുടിയില് സ്കൂള് അധ്യാപകനായിരുന്ന പി.കെ. കേശവന് പിള്ളയുടെയും കുഞ്ഞിക്കുട്ടി അമ്മയുടെയും അഞ്ച് ആണ്മക്കളില് ഇളയ മകനായി 1948 മെയ് 22നാണ് കെ. വേണുഗോപാലന് എന്ന നെടുമുടി വേണു ജനിച്ചത്. കുട്ടനാടിന്റെ വഴുക്കലുള്ള ഒറ്റവരന്പില്നിന്നും വേണു എന്ന ചെറുപ്പക്കാരനെ അരങ്ങിന്റെ ലോകത്തേയ്ക്ക് കൈപിടിച്ചുയര്ത്തിയത് യശശരീരനായ നാടക കുലപതി കാവാലം നാരായണപ്പണിക്കരാണ്. പിന്നീട് എനിക്കു ശേഷം, ദൈവത്താര്, അവനവന് കടന്പ തുടങ്ങിയ നിരവധി നാടകങ്ങളിലൂടെ മലയാളക്കരയെ വിസ്മയിപ്പിച്ച വേഷപ്പകര്ച്ചകള്. നാടകരംഗത്ത് സജീവമായിരിക്കെ തിരുവനന്തപുരത്തേക്കുള്ള പറിച്ചുനടീലാണ് നെടുമുടി വേണുവിനെ സിനിമയില് എത്തിച്ചത്. അരവിന്ദന്, പത്മരാജന്, ഭരത് ഗോപി തുടങ്ങിയ അതുല്യ പ്രതിഭകളുടെ സൗഹൃദം സിനിമാജീവിതത്തിന് വഴിയൊരുക്കി. സിനിമയുടെ നവോത്ഥാന കാലഘട്ടത്തിലായിരുന്നു ഭരത് ഗോപി, നെടുമുടി വേണു തുടങ്ങിയവരുടെ ആഗമനം. സമര്ഥനായ ഒരു മൃദംഗവായനക്കാരന്കൂടിയെന്നത് കലാജീവിത സപര്യയ്ക്കു മാറ്റു കൂട്ടി. 1978ല് അരവിന്ദന് സംവിധാനം ചെയ്ത തന്പ് എന്ന ചിത്രത്തിലൂടെ ആയിരുന്നു അരങ്ങേറ്റം. അതുകൊണ്ടു തന്നെ തിരുവനന്തപുരത്ത് തന്റെ സ്വഭവനത്തിനു പേര് നല്കിയതും തന്പ് എന്നാണ്.